《白头公》
宋代·魏野

有何辛苦有何愁，个个林间尽白头。
细叶累巢花影暖，微虫共白竹阴秋。
清音岂许黄莺伏，素羽曾教白鹭羞。
唯尔鬓毛应似我，相逢不用话因由。

作者简介：（960—1020）陕州陕县人，字仲先，号草堂居士。不求仕进，自筑草堂，弹琴赋诗其中。真宗大中祥符四年，帝祀汾阴，与表兄李渎同被举荐，上表以病辞，诏州县常加存抚。与王旦、寇准友善，常往来酬唱。为诗精苦，有唐人风格，多警策句。有《东观集》、《草堂集》。